Държавен вестник, бр. 18, 2015 г., стр. 19

БРОЙ  18	
Д Ъ Р Ж А В Е Н  В Е С Т Н И К 	
СТР.  19  
6.6. Повишаване на средствата за финан-
сиране на висшето образование и науката и 
на ефективността от използването им чрез 
усъвършенстван модел на финансиране.
За постигане на тази цел ще се изпълняват 
следните дейности и мерки:
1. Ежегодно повишаване на размера на 
финансовите средства за висше образование 
и научни изследвания като дял от БВП (от 
публични и частни източници).
2. Прекратяване утвърждаването на прием 
за професионалните направления с най-ниски 
резултати.
3. Значително диференциране на финанси­
рането според качеството и реализацията във 
всяко професионално направление – частта 
от субсидията, която се разпределя според 
броя на обучавани студенти, постепенно да 
се намали до 40 на сто, а останалата част да 
се разпределя въз основа на коефициент за 
качество на обучението, свързан с обективни 
количествени критерии, като успешна реали­
зация на студентите (процент заети, начална 
заплата), научни резултати и съотношение 
между броя на кандидатите и броя на при­
етите студенти.
4. Въвеждане на нова методика за опре­
деляне на диференцираните нормативи за 
издръжка на обучението на един студент на 
базата на реалната стойност на обучението 
по професионални направления.
5. Диференциране начина на предоставяне 
и размера на студентските стипендии – на­
пример социални стипендии, стипендии за 
върхови постижения и стипендии за успех, 
както и предоставяне на по-високи стипендии 
в стратегически за страната направления, вкл. 
чрез уебсистемата на МОН (http://eurostipendii.
mon.bg).
6. Разширяване на източниците на фи­
нансиране на ВУ с възможности за техноло­
гичен трансфер, връзки с бизнеса, финансов 
мениджмънт и управление на собствеността, 
включително интелектуална собственост (чрез 
изменение на ЗВО). 
6.7. Преодоляване на негативните тенден-
ции в кариерното израстване на преподава-
телите във ВУ и стимулиране на най-добрите 
преподаватели.
За постигане на тази цел ще се изпълняват 
следните дейности и мерки:
1. Въвеждане на единни национални ми­
нимални критерии към кандидатите за ака­
демични длъжности и научни степени по 
професионални направления и научни области.
2. Въвеждане на контролни механизми за 
спазването на нормативната уредба и изис­
кванията на ЗРАСРБ.
3. Създаване на стимули да се прилага 
усъвършенстван модел на финансиране на 
ВУ според резултатите и при определяне на 
възнагражденията в самото висше училище.
4. Осигуряване на възможности за ква­
лификация на преподавателите и постдокто­
рантите, особено по чуждоезиково обучение, 
нови методи на преподаване и ИКТ.
6.8. Разширяване и укрепване на мрежата 
за учене през целия живот; широко прило-
жение на различни електронни форми за 
дистанционно обучение.
За постигане на тази цел ще се изпълняват 
следните дейности и мерки:
1. Стимулиране на университетските звена 
за непрекъснато, продължаващо или следди­
пломно обучение, както и на центровете за 
кариерно развитие.
2. Стимулиране на съвместно разработване 
на учебни планове и програми с представи­
тели на бизнеса.
3. Продължаване на стимулирането за раз­
витие на електронни форми за дистанционно 
обучение, започнало в предишния програмен 
период.
VII. ОЧАКВАНИ РЕЗУЛТАТИ ОТ ИЗПЪЛ-
НЕНИЕТО НА СТРАТЕГИЯТА.
Очаквани резултати по Цел 1. Подобря-
ване на достъпа и увеличаване на дела на 
завършилите висше образование
1. Повишен брой завършили висше обра­
зование.
2. Увеличен брой ВУ, предлагащи програми 
на базата на електронни форми за дистанци­
онно обучение.
3. Значително увеличен брой програми за 
дистанционно обучение и на лица, приети и 
завършили такива програми.
4. Повишен брой студенти, получили сти­
пендии.
Очаквани резултати по Цел 2. Същест-
вено повишаване на качеството на висшето 
образование и на съвместимостта му с ев-
ропейските системи за ВО с цел заемане на 
достойно място в Европейското пространство 
за висше образование
1. Повишен брой на преподавателите, 
участвали във форми на квалификация.
2. Адаптирани методи на преподаване към 
потребностите на студентите.
3. Актуализирани учебни планове и про­
грами.
4. Повишено количество и качество на 
научните резултати на ВУ в резултат на съз­
дадената конкурентна среда.
5. Повишено качество и подобрена реализа­
ция на завършилите в резултат на създадената 
конкурентна среда.